58. ΝΟΜΟΘΕΤ.ΔΙΑΤΑΓΜΑ υπ’ αριθ. 96 της 4/5 Οκτ. 1974 (ΦΕΚ Α΄ 289) Περί παρατάσεως προθεσμιών καταβολής ασφαλιστικών εισφορών. Άρθρ.1.-1.Ασφαλιστικαί εισφοραί προς τους Οργανισμούς Κοινωνικής Ασφαλίσεως και Κοινωνικής Πολιτικής αρμοδιότητος των Υπουργείων Κοινωνικών Υπηρεσιών και Απασχολήσεως αναγόμεναι εις τους μήνας Ιούνιον, Ιούλιον, Αύγουστον και Σεπτ. 1974, δεν επιβαρύνονται δια προσθέτων τελών λόγω εκπροθέσμου καταβολής, εφ’ όσον καταβληθούν μέχρι της 30ής Νοεμ. 1974. 2.Επί οφειλών προς τους Οργανισμούς Κοινωνικής Ασφαλίσεως και Κοινωνικής Πολιτικής αρμοδιότητος των Υπουργείων Κοινωνικών Υπηρεσιών και Απασχολήσεως, εκ καθυστερουμένων ασφαλιστικών εισφορών υπαχθεισών εις την υπό του Ν.Δ. 271/1974 προβλεπομένην ρύθμισιν εξοφλήσεώς των εις δόσεις, η προθεσμία καταβολής των δόσεων των μηνών Ιουλίου, Αυγούστου και Σεπτ. 1974 παρατείνεται μέχρι της 30ής Νοεμ. 1974. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 